Diari Oficial de la Generalitat Valenciana


Sumari del DOGV 5567, del 31-07-2007 (2007/9886)

RESOLUCIÓ de 11 de juliol de 2007, de la Direcció General de Gestió del Medi Natural, per la qual es declara zona de caça controlada part de la muntanya El Carrascal y Los Llanos, número139 del Catàleg de forests d'utilitat pública, propietat de la Generalitat i situada en el terme municipal de La Yesa (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/07/11/(1)/dof/vci/html**

### Dades del document

Número de DOGV
:   5567

Data del DOGV
:   31-07-2007

Secció del DOGV
:   I. DISPOSICIONS GENERALS

Número del document
:   2007/9886


Data del document
:   11-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Yesa, La
    * legislació
    * muntanya
    * regulació de la caça
    * caça

RESOLUCIÓ de 11 de juliol de 2007, de la Direcció General de Gestió del Medi Natural, per la qual es declara zona de caça controlada part de la muntanya El Carrascal y Los Llanos, número139 del Catàleg de forests d'utilitat pública, propietat de la Generalitat i situada en el terme municipal de La Yesa (València). [2007/9886]
Una vegada iniciat l'expedient de declaració de la forest El Carrascal com a zona de caça controlada pels Serveis Territorials de València; això de conformitat amb el que ha acordat la reunió del Consell Valencià de la Caça de 18 de maig del 2006.
Vist l'informe dels Serveis Territorials.
Vist l'informe del Servei de Caça i Pesca.
Atés que en l'actualitat la forest El Carrascal y Los Llanos conforma, juntament amb Las Umbrías, un vedat social, aprovat per raó de la Llei 1/1970, de caça, procedix la seua reclassificació cinegètica d'acord amb la llei vigent
D'acord amb l'article 32 de la Llei 13/2004, de 27 de desembre, de caça de la Comunitat Valenciana, i fent ús de les facultats que tinc atribuïdes, resolc:
Primer
Es declara zona de caça controlada, amb la denominació d'El Carrascal la superfície principal contínua de la muntanya del mateix nom al nord del camí de la sendera de Los Llanos, amb un total 992 hectàrees totes aquestes dins del terme municipal de La Yesa (València). No s'inclou en aquesta declaració l'enclavament denominat assagador de Sodomingo de 5 hectàrees no incloses en les 992 hectàrees anteriors.
Segon
Segregar del vedat social de La Yesa la superfície anterior, de manera que el vedat social queda temporalment format, i pendent de reclassificació cinegètica, per: les parcel·les de Los Llanos no declarades en el punt primer, la parcel·la completa denominada La Jarilla, i la parcel·la completa denominada Las Umbrías.
Tercer
Els límits de la zona de caça controlada El Carrascal declarada en el punt primer són: pel nord els actuals de la forest núm. 139 del Catàleg d'utilitat pública definits per l'amollonament; per l'est els actuals de la forest núm. 139 del Catàleg d'utilitat pública definits per l'amollonament; pel sud els actuals de la forest núm. 139 del Catàleg d'utilitat pública definits per l'amollonament i camí de les sendera de Los Llanos que discorre entre els mollons 204 i 255 i per l'oest els actuals de la forest núm. 139 del Catàleg d'utilitat pública definits per l'amollonament.
La zona controlada pot ampliar-se amb les parcel·les limítrofes o enclavades a petició conjunta de l'adjudicatari i propietaris.
Quart
Es declara zona de caça controlada per un període de 20 anys.
Cinqué
L'aprofitament principal serà la caça menor sense perjudici de l'existència d'aprofitament secundari de caça major. En concret, el pla tècnic d'ordenació cinegètica inclourà tant les mesures de foment de les poblacions de caça menor, com les de caça major sense perjudicar els interessos agrícoles. Aquestes mesures de foment no poden incloure repoblacions amb exemplars de granja o d'explotacions cinegètiques.
Sisé
La gestió i l'aprofitament cinegètic de la zona de caça controlada es durà a terme a través de la corresponent resolució del pla tècnic d'ordenació cinegètica i les seues revisions, que s'han d'aprovar, tant una com les altres, pel director dels Serveis Territorials de València.
Seté
El control i la regulació del gaudi cinegètic dels terrenys sotmesos a la present declaració correspon als Serveis Territorials de Medi Ambient, a través de la seua adjudicació bé a una societat de caçadors sense finalitat lucrativa, o bé a una entitat local del terme municipal on es trobe la zona sense mediació en la gestió d'una societat de caçadors.
L'adjudicació s'efectuarà per un període de 10 anys, després de l'anunci públic previ en el butlletí oficial de la província, una vegada que la conselleria haja elaborat el pla tècnic d'ordenació cinegètica en què es detallen tant les millores que s'han de realitzar i la pressió cinegètica base d'acord amb les possibilitats del recurs. Les societats de caçadors o entitats locals que concórreguen a l'adjudicació poden establir millores tant en les d'hàbitat com de guarderia, com també qualsevol altra que consideren oportuna. Així mateix, els interessats poden concursar proposant tant una pressió cinegètica equivalent a la pressió cinegètica base com una menor, però en cap cas major.
En el cas que siga una entitat local la que concórrega ha d'acompanyar-se a la sol·licitud d'adjudicació el règim d'expedició de permisos mitjançant oferta pública, per període no superior a cinc anys, i sense possibilitat de discriminació per raó de lloc.
L'adjudicació de la zona de caça controlada comportarà l'adjudicatari, per raó dels articles següents de la Llei 13/2004, de caça de la Comunitat Valenciana: 21, 31, 34, 35, 36, 38, 41 les obligacions següents:
- La senyalització del terreny cinegètic d'acord amb la normativa vigent
- El compliment del pla de gestió que s'establisca en la resolució aprovatòria del pla tècnic d'ordenació cinegètica
- La realització de les inversions que en benefici de les poblacions silvestres es determinen en el Pla tècnic d'ordenació cinegètica que s'aprove
- La gestió de totes les espècies cinegètiques encara que no siguen susceptibles d'aprofitament
- A col·laborar amb l'administració en les mesures de detecció i control de malalties en la fauna silvestre cinegètica
- Respondre pels danys que les espècies cinegètiques puguen produir dins de l'espai cinegètic als cultius o immobles.
Així mateix a fi que els caçadors compten amb la documentació oportuna per a caçar, l'adjudicatari expedirà per escrit a aquests els corresponents permisos nominals que obligatòriament estaran numerats per a ser controlats, i pot ser causa de l'anul·lació de l'adjudicació i suspensió de l'aprofitament l'incompliment d'aquesta obligació com també de les anteriors.
Finalitzat el període d'adjudicació aquesta serà prorrogable per un altre període de 10 anys sense necessitat de concurs sempre que l'adjudicatari haja complit totes les obligacions anteriors, incloses les derivades del compliment de les resolucions aprovatòries dels plans d'ordenació cinegètica.
Huité
La present resolució entrarà en vigor l'endemà de la publicació en el Diari Oficial de la Comunitat Valenciana.
Nové
Contra la present resolució, que no posa fi a la via administrativa es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge en el termini d'un mes des de l'endemà de la recepció de la present notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de règim jurídic de les administracions públiques i de procediment administratiu comú.
València, 11 de juliol de 2007.- La directora general de Gestió del Medi Natural: Concepción Maroto Álvarez.


Còpia Permalink ELI